Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 903/12/2202	Galanta, 28.3.2013
EEČ : 2-17-98-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX

     ako matka XXXXX, nar. XXXXX, ktorý bol rozsudkom Okresného súdu v Galante pod XXXXX zo dňa 19.01.2011 zverený do náhradnej spoločnej osobnej starostlivosti starej matke XXXXX, nar. XXXXX a starému otcovi XXXXX, nar. XXXXX, zanedbala svoju zákonnú povinnosť prispievať na výživu svojho maloletého syna XXXXX napriek tomu, že jej táto povinnosť vyplýva zo zákona o rodine, pričom rozsah vyživovacej povinnosti jej bol rozsudkom upravený na výšku 25,38 Eur mesačne a následne vo výške 30% zo sumy životného minima na nezaopatrené neplnoleté  dieťa podľa osobitného zákona číslo 601/2003 Z.z. a príslušného Opatrenia MPSVaR SR s účinnosťou od 1.7. každého roka, pričom výživné je splatné vždy do 15. dňa toho ktorého mesiaca vopred k rukám starých rodičov, počnúc dňom právoplatnosti rozsudku od 26.03.2011, avšak svoju vyživovaciu povinnosť si v mieste trvalého bydliska a všade tam, kde sa zdržiavala riadne neplnila, čím jej vznikol dlh na výživnom od apríla 2011 do decembra 2012 vo výške 540,54 Eur,  

lebo zanikla trestnosť činu

Odôvodnenie:
            Uznesením  povereného príslušníka Okresného riaditeľstva PZ Galanta, Obvodného oddelenia Policajného zboru v Šoporni sp.zn. ORP-XXXXX zo dňa 11.12.2012 bolo podľa § 199 ods. 1 Trestného poriadku začaté trestné stíhanie a súčasne podľa 206  odsek 1  Trestného poriadku vznesené obvinenie XXXXX za  prečin  zanedbania povinnej výživy  podľa § 207 ods.1 Trestného zákona na tom skutkovom základe, ako je to uvedené vo výrokovej časti tohto uznesenia.

	Obvinenie bolo vznesené na základe oznámenia poškodenej XXXXX, ktorá uviedla, že od 26.03.2011 XXXXX riadne neplatí výživné na svoje dieťa – syna XXXXX, ktorý bol XXXXX zverený do náhradnej starostlivosti rozsudkom Okresného súdu v Galante sp. zn. XXXXX zo dňa 19.01.2011, právoplatný dňom 26.03.2011 a XXXXX bola zaviazaná platiť výživné vo výške 25,38 Eur mesačne, vždy do 15-teho dňa toho-ktorého mesiaca. Dcéra XXXXX žije dlhodobo v Taliansku, nemá stálu adresu a na výživné jej poslala tri razy sumu 30,- Eur a v decembri 2012 v balíku sladkosti a sumu 20,- Eur. Tým, že si svoju povinnosť riadne neplnila, vznikol jej nedoplatok na výživnom vo výške 540,54 Eur. 

Následne dňa 13.02.2013 bola opätovne dopočutá poškodená XXXXX, ktorá uviedla, že  cez Western Union jej poslala dňa 18.01.2013 sumu 71,- Eur a dňa 04.02.2013 v balíku sumu 564,- Eur. Tým poškodená považuje celú sumu dlžného výživného  do marca 2013 za vyplatené, pričom XXXXX prisľúbila, že od marca 2013 bude už výživné riadne platiť. Vnuk XXXXX núdzou netrpel, o jeho potreby riadne starala zo svojho príjmu. Trestný čin teda nemal trvalo nepriaznivé následky.

	Podľa rozsudku Okresného súdu v Galante sp. zn. XXXXX zo dňa 17.01.2011, právoplatný dňom 26.03.2011 bol maloletý XXXXX, nar. 21.03. 2001 zverený do náhradnej spoločnej osobnej starostlivosti starej matky XXXXX a starého otca XXXXX, pričom matka XXXXX bola zaviazaná prispievať na jeho výživu sumou po 25,38 Eur mesačne vždy do 15-teho dňa toho-ktorého mesiaca vopred k rukám starých rodičov, počnúc dňom právoplatnosti rozsudku. 

	Vo vyšetrovacom spise je založená prehľadná tabuľka o platení výživného, rodný list maloletého XXXXX a potvrdenie Základnej školy na Komenského ulici v XXXXX o tom, že XXXXX je v školskom roku 2012/2013 žiakom 6.B. triedy. 

            Podľa ustanovenia § 86 písm. a) Trestného zákona trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Bolo preukázané, že obvinená XXXXX si svoju vyživovaciu  povinnosť uhradila  v celej výške, pričom trestný čin nemal trvalo nepriaznivé následky.

	Pretože trestnosť činu s poukazom na ustanovenie § 86 písm. a) Trestného zákona zanikla, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka